Medelye stroom in ná Zuma-seun sterf | Maroela Media
Grondgryppoging in Witrivier afgeweer
‘Liefdesdriehoek’ lei glo tot moord
Myne is nie net ’n gat in die grond nie
Rugby se wonderlike verhale en name
SA’ners skitter by Diamantliga
Blitsbokke kry darem ŉ troosprys
Boek: Hoe om ŉ haas te vang
Video: Die wêreld se eensaamste man
Luister: ‘Vroue is moeg vir hoe hul uitgebeeld word’
Medelye stroom in ná Zuma-seun sterf
Medelye stroom uit verskillende oorde in ná die nuus dat een van voormalige pres. Jacob Zuma se seuns dood is.
Maroela Media het vroeër berig Vusi Nhlakanipho Zuma is Sondagaand in die Milpark-hospitaal in Johannesburg dood. Vusi se dood volg op ŉ kort siekbed, maar meer besonderhede oor die oorsaak van sy dood is nog nie bekend nie.
Die EFF het in ŉ verklaring op Twitter gesê dié party betuig sy diepste medelye aan Zuma en die res van sy familie.
“Wanneer die dood aan die deur klop is dit nooit aangenaam vir enigiemand nie veral nie as die persoon jonk was en sy lewe voor hom gehad het nie. Ons gebede en gedagtes is met die Zuma-familie.”
Die ANC het ook sy stem by die koor gevoeg en gesê die party is diep hartseer oor Vusi se “ontydige afsterwe”.
Pule Mabe, nasionale woordvoerder van die ANC, het gesê Vusi Zuma was ŉ toegewyde en nederige aktivis. “Sy dade van goedheid en sy sagte siel sal vir altyd in ons harte bly.”
Pres. Cyril Ramaphosa, het gesê dat hy namens die regering en alle Suid-Afrikaners “ons diepste medelye met die voormalige president en die Zuma-familie betuig oor die afsterwe van hul geliefde seun. Woorde kan nie die pyn om ŉ jong familielid te verloor beskryf nie. Ons gedagtes en gebede is met die familie en ons wens is dat die Here vir voormalige pres. Zuma krag sal gee.”
Vusi was een van vyf kinders wat verwek is uit die huwelik van Zuma en sy derde vrou, Kate Mantsho. Die tweeling Duduzane en Duduzile Zuma is Vusi se broers. Mantsho het in 2000 haar eie lewe geneem.
Cyril Ramaphosa EFF Jacob Zuma
Saak teen regter Hlophe wéér uitgestel
Vermiste hond veilig opgespoor ná kaping
Kapenaar · 3 weke gelede
En wat gebeur met blankes wie se ouers of familie vermoor word…. niks… hulle klink seker ‘n glasie wyn daarop!!
Estelle van der Merwe · 3 weke gelede
Boere word elke dag vermoor maar daaroor word nie ‘n woord gerep nie.
Conus · 3 weke gelede
Dit is tyd dat aanvaar word dat “our people” en nie almal deel van die “aanvaarbare” SA is nie
GM · 3 weke gelede
Ek voel jammer vir sy verlies, hy bly immers op die ou einde van die dag ‘n ouer wat ‘n kind aan die dood moes afstaan. Ongeag al sy slegte dade, kan mens bietjie simpatie betoon met sy verlies, al voel hy ‘n veer vir joune. Waarvan ek nie hou nie, is dat die president dink hy kan namens ons almal praat, maar wanneer boere uitgemoor en gemartel word, is hy doodstil.
Hoekom was hy nie in n Staats Hospitaal nie?
Groot simpatiseer · 3 weke gelede
Ek simpatiseer met alle mense wat kinders verloor het as gevolg van die man se korrupsie en skade gerig aan die geregsisteem en gesondheidsorg.
White Rhino · 3 weke gelede
Waarom geen medelye vir vermoorde wit boere nie? O ja ek het vergeet – ons is mos nie deel van SA nie.
Ek sien op RT = Russian News dat die mense daar regdeur ramapaddapot sien.
Koffie · 3 weke gelede
Wonder van watter here praat ou CR hie..,,
“Mantso het in 2000 haar eie lewe geneem.” Zuma se derde vrou. Wonder nou net wat was die rede daarvoor?
Lana · 3 weke gelede
CR sê “ons wens is dat die Here vir Zuma sal krag gee”. Hy sê ook “ons gedagtes en gebede” is met hulle.
Glo hulle REGTIG in God dié Almagtige? Indien wel, is hulle optrede heeltemal onvanpas.
Dade spreek harder as woorde.
Vonkprop · 3 weke gelede
Ek wens hulle wil ophou sê namens ALLE Suid Afrikaners. Ek sal vir my self praat baie dankie.
Vonkprop ek steun jou 100% in jou kommentaar.
Jammer · 3 weke gelede
Ek is jammer vir waardeur hy moet gaan……dood van kind…..onbeskryflik seer. God het wel n doel……met almal….en als?
Ramaphosa oor VBS Bank: ‘Ons is skaam oor wat gebeur het’
EFF vaar uit oor ‘meer nuusdekking aan ANC’
VF Plus in Sedibeng dien klagte in teen EFF